Република Србија
Народна скупштина
Кабинет председника

         	
Београд, 29. јун 2011.

ПРЕДСЕДНИЦА НСРС 
У КАМПАЊИ ИНЦЕСТ ТРАУМА ЦЕНТРА - БЕОГРАД "ЈА КОЈУ / КОЈЕГ НИКО НЕ ПОЗНАЈЕ" 

Председница НСРС проф. др Славица Ђукић Дејановић учествоваће у кампањи Инцест траума центра – Београд, против сексуалног злостављања деце, која се под мотом «Ја коју / којег нико не познаје» одржава у четвртак, 30. јуна 2011. године, у 11 часова, на Студентском тргу у Београду. 

Инцест траума центар – Београд организује кратку промотивну вожњу у новом тролејбуском возилу које, споља брендирано, наредних 12 месеци носи поруку да:
- грађани пријављују полицији сексуално злостављање деце
- медији етички извештавају о теми насиља над децом и женама. 

Промотивну вожњу, обраћањем медијима, отвориће председница НСРС и председавајућа скупштинске Радне групе за права детета, Славица Ђукић Дејановић. Обратиће се и директорка Инцест траума центра – Београд, Душица Попадић.  

Промотивна вожња је на релацији Студентски трг – Хотел „Москва“.